14-jarige kry skyfies ná verkragtingArgieffoto ŉ 21-jarige uitlander wat in Suid-Afrika woon, is in hegtenis geneem in verband met die beweerde verkragting van ŉ 14-jarige meisie in Bethlehem in die Vrystaat. Kapt. Zweli Mohobeleli, polisiewoordvoerder, het gesê die man het na bewering die tienermeisie Dinsdag na die agterkant van sy snoepwinkel in Bohlokong gelok, waar hy haar verkrag het. “Hy het ná die daad vir haar ŉ pak skyfies gegee om haar stilswye te koop,” het Mohobeleli gesê. Drie vroue van die gemeenskap het die meisie in die omgewing in trane aangetref. Hulle het hulle oor haar ontferm en haar huis toe geneem waar die meisie hulle van die voorval vertel het. Die meisie het die verdagte aan hulle en die polisie uitgewys, waarna hy in hegtenis geneem is. Hy sal na verwagting Donderdag in die Bethlehem-landdroshof verskyn op aanklag van verkragting.